
Par atbilžu sniegšanu 
par iepirkuma procedūras “Ziemas un vasaras darba apģērba ar aizsardzību pret elektriskā loka iedarbību iegāde” (ID Nr. RS/2026/40) nolikuma prasībām

Rīgas pašvaldības sabiedrības ar ierobežotu atbildību “Rīgas satiksme” Iepirkuma komisija (turpmāk – Pasūtītājs) no iespējamā pretendenta ir saņēmusi vēstuli ar lūgumu sniegt skaidrojumu par iepirkuma procedūras “Ziemas un vasaras darba apģērba ar aizsardzību pret elektriskā loka iedarbību iegāde” (ID Nr. RS/2026/40) nolikumā (turpmāk – Nolikums) ietvertajām prasībām.

1.jautājums
Nolikuma 3.pielikumā (TEHNISKĀ SPECIFIKĀCIJA - TEHNISKĀ PIEDĀVĀJUMA FORMA) 3.daļai “Cepure aizsardzībai pret elektriskā loka iedarbību” norādītas prasības:
	2.3.
	Saskaņā ar EN ISO 14116 Indekss 3 (audums ir apstiprināts atbilstoši EN ISO 11612 A1 A2 B1 C2 F2, EN 61482-1-2 klasei 2, EN 61482-1-1 ELIM 15 cal/cm² EBT 20 cal/cm². OEKO-TEX® sertificēts.

	4.2.
	Apģērba audumam jānodrošina antistatiskas un liesmu slāpējošas īpašības. Auduma sastāvā jābūt antistatiskai šķiedrai ne mazāk kā 1%. Audums nedrīkst saturēt PFAS. Atļauts izmantot modakrila/kokvilnas/elastāna sastāva audumus vai ekvivalentus materiālu sastāvus, kas nodrošina līdzvērtīgas aizsardzības, komforta un ekspluatācijas īpašības. Auduma blīvums ne mazāk kā 250 g/m² (+/- 5%).


Savukārt šī iepirkuma tirgus izpētē, kas norisinājās līdz 2026.gada 9.aprīlim (ieskaitot), 4.2. punktā teikts:
	4.2.
	Ar antistatisku šķiedru ne mazāk par 1%, kokvilnas audums ne mazāk par 40%, elastīgs modakrila audums ne mazāk par 50%, elastāna audums ne mazāk par 2%. nesatur PFAS, blīvums ne mazāk kā 460 g/m² (+/- 5%).


Pretendents lūdz Pasūtītāju precizēt, vai gadījumā nav pieļauta kļūda tehniskās specifikācijas prasībās attiecībā uz preces auduma blīvumu (svaru)?
Vai tiešām Pasūtītājs akceptēs tikai cepures kuru auduma blīvums būs 250 g/m² (+/- 5%)?
Vai arī prasībām atbilstoša cepure būs no 250 g/m² līdz 475 g/m²?
Pretendents norāda, ka publiski pieejamā informācija liecina, ka audumam ar loka aizsardzības rādītājiem ELIM 15 cal/cm² un EBT 20 cal/cm² atbilstošais virsmas blīvums (svars) parasti ir robežās no 350 g/m² līdz 475 g/m². Exactais blīvums ir atkarīgs no materiāla sastāva, šķiedru veida un auduma struktūras (piemēram, vai tas ir austs materiāls vai trikotāža).
Sniegt šādu loka aizsardzības līmeni (ELIM 15 / EBT 20) vienā slānī ar blīvumu 250 g/m² fiziski nav iespējams.

Atbilde
Informējam, ka Nolikuma tehniskajā specifikācijā tiks veikti grozījumi (precizēts 3.daļas 4.2. punkts) un tie tiks publicēti  www.eis.gov.lv un www.rigassatiksme.lv.




2.jautājums
[bookmark: _Hlk235442159]Nolikuma pielikumā (TEHNISKĀ SPECIFIKĀCIJA - TEHNISKĀ PIEDĀVĀJUMA FORMA) 4.daļai “ziemas darba bikses aizsardzībai pret elektriskā loka iedarbību” norādītas prasības:
	4.14.
	Ūdens iztvaikošanas pretestības (materiāla "elpošanas" spēja) Ret klase (1-3; LVS EN 342+A1:2007 + koriģējums AC:2010) vai (1-4; LVS EN 343:2019) (norādīt atbilstošo standarta versiju)

	4.15.
	Ārējais materiāls tika apstiprināts pēc 50 mazgāšanas reizēm/ Mazgāšanas temperatūr 60c, Industriāl pārbaudīta saskaņā ar ISO 15797 / OEKO-TEX® sertificēts.


Pretendents norāda, ka tehniskās specifikācijas 4. daļā pieprasīts, lai prece atbilstu ziemas aizsardzības standartam LVS EN 342 un tai būtu noteikta Ūdens iztvaikošanas pretestības (materiāla elpošanas spēja) RET klase (1–4) saskaņā ar LVS EN 343:2019. Tāpat ir pieprasīts ļoti specifisks materiāla sastāvs (ne mazāk kā 50% Modakrils, 43% kokvilna, 6% poliamīds, 1% antistatika ar PU laminējumu).
Pretendents vēlas norādīt uz sekojošām būtiskām tehniskām pretrunām:
· Standarts LVS EN 342 (Aizsargapģērbs pret aukstumu) nenosaka un nemēra RET klases. Ziemas apģērbam elpotspēju mēra pēc gaisa caurlaidības (Air permeability) klasēm. RET klase ir attiecināma tikai uz lietus aizsargapģērbiem ar membrānu saskaņā ar LVS EN 343
· Specifikācijā pieprasītais Modakrila/Kokvilnas sastāvs ar PU laminējumu kopā ar RET klases un ISO 15797 (rūpnieciskā mazgāšana) prasību rada savstarpēji izslēdzošus nosacījumus. Augstākās klases sertificēti ziemas multinormu apģērbi (piemēram, no ražotāja Fristads, sastāvs: 75% kokvilna, 24% poliesters, 1% antistatiskā šķiedra), kas ir pilnībā pārbaudīti industriālajai mazgāšanai (ISO 15797 līdz 50 reizēm), nodrošina izcilu aizsardzību pret aukstumu (EN 342) un gaisa caurlaidību, taču tiem netiek noteikta RET klase, jo tie ir siltināti, nevis plāni lietus čaulas apģērbi. 
Tā kā pašreizējais 4. daļas formulējums (Modakrila sastāvs apvienojumā ar RET klasi) rada tiešu viena konkrēta ražotāja (Tranemo) monopolu, Pretendents lūdz veikt grozījumus tehniskajā specifikācijā:
- Svītrot specifisko materiāla procentuālo sastāvu, atļaujot pretendentiem piedāvāt jebkuru materiālu kombināciju (piemēram, kokvilna/poliesters/antistatika), kas nodrošina visas specifikācijā pieprasītās drošības piktogrammas (EN 61482-2, EN ISO 11612, EN ISO 11611, EN 1149-5, EN 342, EN ISO 20471);
- Svītrot prasību pēc RET klases apģērbam, kas tiek iepirkts kā ziemas darba bikses pēc LVS EN 342 standarta.

Atbilde
Informējam, ka Nolikuma tehniskajā specifikācijā  tiks veikti grozījumi (dzēsts 4.daļas 4.14. punkts, veikti precizējumi 4.18. punktā) un tie tiks publicēti  www.eis.gov.lv un www.rigassatiksme.lv.


Iepirkumu komisijas priekšsēdētāja                                                                     Karīna Meiberga

Rigas pasvaldibas sabiedriba ar ierobeZotu atbildibu “Rigas satiksme”
Vestienas iela 35, Riga, LV-1035, juridiska adrese: Kleistu iela 28, Riga, LV-1067, Latvija; registracijas numurs: 40003619950;
talrunis: +371 67 104 800, e-pasts: sekretariats@rigassatiksme.lv

